ปกติเป็นคนยิ้มง่ายค่ะ แต่ก่อนเป็นคนชอบเที่ยวช่วง2-3ปีที่เเล้ว แต่ตอนนี้จะอยู่แต่บ้านมากกว่า เคยหาข้อมูลมาบ้างเเต่ไม่แน่ใจค่ะ เลยอยากมาลองปรึกษาดู คือตอนนี้พอเครียดมากๆก็จะปวดหัว เคยคิดจะทำร้ายตัวเองบ่อยๆ ช่วงปีที่ผ่านมาก็มีกรีดเเขนค่ะ เเต่เพื่อนมาห้ามทัน ตอนนั้นคือไม่รู้สึกอะไรเเล้วค่ะ เเต่ก่อนคือกดดันเรื่องเรียน กับเรื่องทางบ้านด้วยค่ะ พอเครียดเเล้วจะคุมอารมตัวเองไม่ค่อยได้ จนตอนนี้มีอะไรเก็บไว้คนเดียวหมดเลยไม่ปรึกษาใครเลยค่ะ เพื่อนเลยลองไปหาข้อมูลดูให้ เพราะส่วนตัวพอเริ่มมีอาการเครียดบ่อยๆ อารมก็จะเปลี่ยนง่ายอ่ะค่ะสักพักหัวเราะสักพักก็นั่งเงียบ เป็นคนที่นอนนานด้วยค่ะ แล้วประจำเดือนก็มาเดือนละ2รอบ รอบละ4-5วัน เคยไปหาแล้วเเต่เค้าบอกเป็นที่ฮอโมนนี่ก็ไม่รู้เกี่ยวกับอาการด้วยมั้ย
สวัสดีค่ะช่วงชีวิตของคนสามารถพบเจอเหตุการณ์ที่ทำให้ไม่สมหวัง รู้สึกเศร้า หดหู่ได้ซึ่งเป็นปกติ แต่หากเราไม่สามารถจัดการรับมือกับภาวะนี้ได้ ทำให้มีภาวะนี้นานผิดปกติอาจส่งผลให้เป็นโรคซึมเศร้าได้ค่ะ อาการของโรคซึมเศร้าที่พบได้ เช่น หดหู่ เศร้า รู้สึกโดดเดี่ยว ขาดสมาธิในการจดจ่อ นอนหลับมากกว่าปกติหรือนอนไม่หลับ แยกตัวออกจากสังคม มีความคิดฆ่าตัวตายจากที่เล่ามามีอาการคล้ายกับผู้ที่ป่วยเป็นโรคซึมเศร้า แนะนำให้ไปพบแพทย์หรือจิตแพทย์เพื่อตรวจประเมินว่าเป็นโรคซึมเศร้าหรือเป็นผลมาจากโรคอื่นที่ทำให้มีอาการของโรคซึมเศร้าได้ค่ะ การรักษาโรคซึมเศร้าจะใช้ยาต้านเศร้า ยาคลายกังวล จิตบำบัดร่วมด้วยตามความเหมาะสม เป็นกำลังใจให้นะคะ